מרשל סרנת

מרשל סרנת בקריה האקדמית אונו
מרשל סרנת, פרופ' [[ירון זליכה ופרופ' יעקב נאמן]]
מרשל סרנת (באנגלית: Marshall Sarnat: 1 באוגוסט 1929 שיקגו, אילינוי – 19 ביולי 2006) היה מבכירי הכלכלנים ומאבות תחום המימון בישראל.
בשנת 1962, הקים יחד עם פרופ' חיים בן שחר ואחרים את "המכון הישראלי למחקר פיננסי", שפעל בירושלים, ושימש מכון מחקר תאורטי ואמפירי מרכזי בנושאי ההשקעה בבורסה. המכון סיפק, בין היתר, אנליזות והערכות שווי על חברות מרכזיות במשק ובנה את התשתית למסד נתונים כמותי של שיעורי התשואה על מניות ואיגרות חוב שנסחרו בזמנו בבורסה.

סרנת היה מראשוני חוקרי שוק ההון, הבורסה והבנקים בישראל ואיש חינוך בתחום מנהל עסקים. סרנת היה ממיסדי בית הספר למנהל עסקים ב ובשלוחת אוניברסיטת מנצ'סטר, שהפכה ל. הספר של חיים לוי, משה סמיט ומרשל סרנת, "הבורסה וההשקעה בניירות־ערך", היה בזמנו המדריך הרחב והמקיף ביותר בישראל בתחום זה. מהדורה מורחבת של הספר יצאה לאור בשנת 1999.
היה חבר בוועדת החקירה הממלכתית לחקר משבר מניות הבנקים, הרי היא ועדת בייסקי, שהייתה לה השפעה עמוקה על הניהול הבנקאי במשק, ובמיוחד על הפרדת הפעילות המסחרית של הבנקים מפעילותם בשוק ההון.

סרנת היה פרופסור מן המניין למנהל עסקים בקריה האקדמית אונו, וכיהן בה בתפקיד דיקן הפקולטה למנהל עסקים.

==ביוגרפיה==
מרשל סרנת נולד ב-1 באוגוסט 1929 בשיקגו, אילינוי, למאוריץ ודינה (לבית לוי) סרנתצקי. עלה לישראל בשנת 1950.

סרנת קיבל תואר ראשון בכלכלה ב בשנת 1955 ותואר שני במנהל עסקים באוניברסיטת נורת'ווסטרן בשנת 1957. קיבל תואר דוקטור לפילוסופיה באוניברסיטת נורת'ווסטרן בשנת 1965.

==באקדמיה==
סרנת לימד באוניברסיטה העברית, החל מדרגת מדריך בשנת 1959. בשנת 1967 הועלה לדרגת מרצה בכיר ובשנת 1972 הועלה לדרגת פרופסור חבר. בשנת 1976 הועלה לדרגת פרופסור מן המניין.

סרנת מונה להיות המנהל אקדמי של הקריה האקדמית אונו, בשנת 1995. היה פרופסור אורח באוניברסיטת ניו יורק, באוניברסיטת קליפורניה, באוניברסיטת ברקלי, באוניברסיטת קליפורניה בלוס אנג'לס ובאוניברסיטה החדשה של ליסבון (פורטוגל). מונה להיות מנהל פרויקט במכון פלורסהיימר למחקרי מדיניות בשנים 1989–1993. כיהן כעמית מחקר בכיר במכון הבינלאומי לניהול, ברלין, 1975-1977. סרנת הוזכר כמחנך פיננסי ראוי לציון ברשימת מרקיז מי ומי .

סרנת כיהן כדיקן מייסד של הפקולטה למנהל עסקים בקריה האקדמית בקרית אונו.

בתחום האקדמי סרנת היה אחד החלוצים בחקר ההחלטות על הקצאת משאבים בשווקים פיננסים, שמאופיינים באי-ודאות. יחד עם עמיתו פרופ' חיים לוי הוא כתב את אחד הספרים הבסיסיים בתחום.
סרנת היה בעד פעולה של שוק חופשי, אך חשב שכאשר יש בנקים עם כוח שוק גדול מדי נוצר כשל, והדרך היחידה להתגבר עליו הוא באמצעות התערבות ממשלתית.

==חברות בארגונים==
* חבר האגודה הישראלית לכלכלה
* חבר באיגוד הפיננסי האירופאי (סגן נשיא 1982, נשיא 1983)
* חבר באיגוד הפיננסי האמריקאי 
* חבר באחווה בטה גמא סיגמא 

==פרסומים נבחרים ==
* חיים לוי, משה סמיט ומרשל סרנת, [https://www.schocken.co.il/Book/הבורסה+וההשקעה+בניירות־ערך.aspx?name=הבורסה+וההשקעה+בניירות־ערך&code=40-60206&docNo=1&qid=1&from=Authors/מרשל+סרנת.aspx הבורסה וההשקעה בניירות־ערך], 1999, באתר הוצאת שוקן, 
* ג'ון דילבסקי, מרשל סרנת, [https://www.nli.org.il/he/books/NNL_ALEPH001245497/NLI על החקיקה הפיננסית ומבנה שוק ההון], באתר הספרייה הלאומית
* חיים לוי, משה סמיט ומרשל סרנת, הבורסה וההשקעה בניירות-ערך, הוצאת שוקן, 1978
*75 שנה לבנק לאומי, הוצאת בנק לאומי, 1978. כולל ארבעה חלקים, לפי תקופות פעילות הבנק, שחוברו על ידי חוקרים בתחום ההיסטורי-כלכלי של התקופה.
<div class="mw-content-ltr">
* Haim Levy, Marshall Sarnat, [https://books.google.co.il/books/about/Capital_Investment_and_Financial_Decisio.html?id=YfYVZzeWNbEC&redir_esc=y Capital investment and financial decisions], Prentice Hall, 1994 - Business enterprises - 782 pages
* Haim Levy, Marshall Sarnat [https://www.amazon.com/gp/product/0136875580/ Portfolio and Investment Selection: Theory and Practice], Prentice Hall (1984)
* Dunbar, Roger L. M., Marshall Sarnat, “[http://pages.stern.nyu.edu/~rdunbar/Articles/measuringindustrialstagnation.pdf Measuring industrial stagnation: The case of the US railroads”], Journal of Industrial Economics 1980, 28: 255-268
* Financial Decision Making Under Uncertainty, edited by Haim Levy and Marshall. Sarnat (Academic Press 1977)

</div>

==קישורים חיצוניים==

* [https://www.researchgate.net/scientific-contributions/3134325_Marshall_Sarnat רשימת פרסומים של מרשל סרנת], באתר ResearchGate
* [https://www.semanticscholar.org/author/Marshall-Sarnat/118869034 רשימת פרסומים של מרשל סרנת], באתר Semantic Scholar
<div class="mw-content-ltr">
* Daniel Doron ,[https://www.jpost.com/Opinion/Op-Ed-Contributors/The-giants-are-gone-mores-the-pity The giants are gone, more's the pity], Jerusalem Post, August 2, 2006</div>

==הערות שוליים==

קטגוריה:סגל האוניברסיטה העברית בירושלים: מינהל עסקים
קטגוריה:סגל הקריה האקדמית אונו
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת נורת'ווסטרן
קטגוריה:עולים לאחר קום המדינה: 1948–1950
קטגוריה:אמריקאים ישראלים
קטגוריה:ישראלים ילידי ארצות הברית
קטגוריה:ישראלים שנולדו ב-1929
קטגוריה:אמריקאים שנולדו ב-1929
קטגוריה:ישראלים שנפטרו ב-2006
קטגוריה:אמריקאים שנפטרו ב-2006